Ջենիֆերի մարմինը

«Ջենիֆերի մարմինը» (անգլ.՝ Jennifer’s Body), ռեժիսոր Կարին Կուսամայի ամերիկյան սև կատակերգությունը՝ սարսափ ֆիլմի տարրերով, նկարահանվել է Դիաբլո Կոդիի սցենարով։
Գլխավոր դերակատարներն են Մեգան Ֆոքսը, Ամանդա Սեյֆրիդը, Ջոնի Սիմոնսը և Ադամ Բրոդին։
Ֆիլմի պրեմիերան կայացել է Տորոնտոյի միջազգային կինոփառատոնի ժամանակ՝ 2009 թվականին, այնուհետև 2009 թվականի սեպտեմբերի 18-ին այն թողարկվել է Միացյալ Նահանգներում և Կանադայում։
Որպես ֆիլմին հանգույց՝ «Boom! Studios»-ը 2009 թվականի օգոստոսին հրատարակել է «Ջենիֆերի մարմին» գրաֆիկական նորավեպը։


== Սյուժե ==
Գլխավոր հերոսուհին՝ Նիդին (Ամանդա Սեյֆրիդ), ամերիկյան փոքրիկ քաղաքի բնակիչ է, որը գեղեցկությամբ այդքան էլ չի փայլում։ Նրա լավագույն ընկերուհին՝ Ջենիֆերը (Մեգան Ֆոքս), դպրոցում ամենագեղեցիկ և ցանկալի աղջիկն է և չիրլիդինգի ավագը։ Նիդին հանդիպում է Չիփ (Ջոնի Սիմոնս) անունով մի տղայի հետ։ Մի գեղեցիկ օր ընկերուհիները պատրաստվում են տեղական բարում գնալ մի ռոք խմբի համերգի։ Այդ բարում հրդեհ է բռնկվում (որի նախաձեռնողը մայրաքաղաքային ինդի ռոք խումբն էր) և 8 մարդ է մահանում։ Ջենիֆերը և Նիդին փրկվում են։ Փրկվածների թվում են հայտնվում նաև ռոք խմբի բոլոր տղաները, որոնք իրենց հետ տանում են Ջենիֆերին։
Այդ նույն գիշերը՝ բարում տեղի ունեցած միջադեպից հետո, Ջենիֆերը գալիս է Նիդիի տուն և իրեն շատ տարօրինակ է պահում։
Ջենիֆերը վերածվում է մարդակեր դևի, նա դասընկերներին ներգրավում է ծուղակի մեջ և խժռում նրանց։ Դրա պատճառը եղել է աղջկա զոհաբերությունը, որը կատարել են բարում նվագող ռոքերները։ Նրանք Ջենին ընդունել են որպես կույս և մորթել են նրան, բայց քանի որ նա չի եղել կույս, նրա սիրտն է մտնում դևը։ Այս սատանային պահելու համար անհրաժեշտ է մարդկային մարմին։ Նիդին իմանում է այս մասին և փորձում է կանգնեցնել ընկերուհուն, երբ նա ներգրավում է Չիպի ծուղակի մեջ։ Բայց Նիդիի մոտ  ոչինչ տեղի չի ունենում, Չիպը մահանում է Ջենիֆերի խայթոցներից։ Նիդին որոշում է վրեժխնդիր լինել ընկերուհուց իր ընկերոջ մահվան համար և գալիս է Ջենի տուն՝ նրան սպանելու։
Նիդին մահացու վիրավորում է ընկերուհուն գրասենյակային դանակով, բայց Ջենիֆերի սենյակ է մտնում նրա մայրը։ Նիդիին ուղարկում են հանցագործների համար նախատեսված հոգեբուժարան։ Բայց նա ձեռք է բերում գերբնական ունակություններ Ջենիֆերի խայթոցից հետո։
Նիդին փախչում է հոգեբուժարանից, ավտոստոպով հասնում է հյուրանոց, որտեղ կանգ է առել հենց այդ ռոք խումբը և սպանում է նրա բոլոր մասնակիցներին՝ այդպիսով վրեժխնդիր լինելով իր, իր ընկերոջ և ընկերուհու համար։


== Դերերում ==
Ամանդա Սեյֆրիդ՝ Անիտա (Նիդի) Լեսնիկի
Մեգան Ֆոքս՝ Ջենիֆեր Չեկ
Ջոնի Սիմոնս՝ Չիպ Դոուվ
Ադամ Բրոդի՝ Նիկոլայ Վուլֆ
Ջոնաթան Քիմբլ Սիմոնս՝ Վրուբլևսկի
Էմի Սեդարիս՝ Թոնի Լեսնիկի
Քրիս Փրեթ՝ սպա Ռոման Դուդի
Ջունո Ռադել՝ սպա Վարզակ
Քայլ Գալներ՝ Քոլին Գրեյ
Սինտիա Սթիվենսոն՝ միսիս դով
Քերի Գենզել՝ միսիս Չեկ
Խուան Ռիդինգեր՝ Դիրք
Յունոնա Ռուդել՝ սպա Վարզակ
Վալերիա Տիան՝ Չեսիտի
Աման Ջոհալ՝ Հնդկաստանից Ահմեթ
Ջոշ Էմերսոն՝ Ջոնաս Կոզել
Լենս Հենրիկսեն՝ վարորդ
Իվ Հարլոու՝ գոթ աղջիկ Քլոյա


== Քննադատություն ==
Ֆիլմը կինոքննադատների կողմից ստացել է տարաբնույթ արձագանքներ։ «Rotten Tomatoes» կայքում ֆիլմն ունի 44 % վարկանիշ՝ հիմնված 198 գրախոսության վրա, միջին բալը 10-ից կազմել է 5,2։ «Metacritic» կայքում ֆիլմն ունի 100-ից 47 միավոր՝ հիմնված քննադատների 29 գրախոսության վրա, որը համապատասխանում է «խառը կամ միջին արձագանքներ» կարգավիճակին։ «CinemaScore» կայքում հեռուստադիտողները ֆիլմին տվել են C գնահատականը՝ ըստ A+-ից F սանդղակի։
Կինոքննադատ Ռոջեր Էբերթին դուր է եկել ֆիլմը, նա այն անվանել է «Տղաների մթնշաղ» և ասել, որ «որպես մարդակեր չիրլիդերի մասին ֆիլմ՝ այն ավելի լավն էր, քան պետք էր»։ Էբերթն ասել է, որ Կոդիի ներսում կա «նկարչի հոգին, և նրա սցենարն այս նյութի մեջ բերում է որոշակի սահման, մի տեսակ ուրախություն, որը անփոխզիջական է»։ Բացի այդ, նա բարձր է գնահատել Ֆոքսի խաղը։ Նա ֆիլմին տվել է չորս աստղերից երեքը։


== Ծանոթագրություններ ==